Έλενα Ναθαναήλ

Η Έλενα Ναθαναήλ (Ελένη Δεληβασίλη) (Νέα Φιλαδέλφεια, 19 Ιανουαρίου 1947 - 4 Μαρτίου 2008) ήταν Ελληνίδα ηθοποιός του θεάτρου, του κινηματογράφου και της τηλεόρασης.

Βιογραφία
Καταγόταν από εύπορη οικογένεια. Το επώνυμο "Ναθαναήλ" ήταν το μητρώνυμό της. Ολόκληρο το ονοματεπώνυμο της ήταν Ελένη Ναθαναήλ Δεληβασίλη. Σε τηλεοπτική συνέντευξή της στις 9 Φεβρουαρίου του 2004 στον Γρηγόρη Αρναούτογλου ("Όμορφος Κόσμος το πρωί") δήλωσε ότι είχε καταγωγή από την πλευρά του πατέρα της από το Αϊβαλί της Μικράς Ασίας.

Σπούδασε στη Δραματική Σχολή του Πέλου Κατσέλη. Πρωτοεμφανίστηκε στο σινεμά στην ταινία του Γιάννη Δαλιανίδη Κάτι να καίει (1964) στην ηλικία των 16 ετών. Έπειτα προσκλήθηκε στη Γερμανία για να πρωταγωνιστήσει στην -βασισμένη στην ομώνυμη νουβέλα του Τόμας Μαν- ταινία του Ρολφ Τίλε "Το Αίμα των Βελζούνγκεν" ("Ένοχος Δεσμός"). Επιστρέφοντας στην Ελλάδα σταδιοδρόμησε στο Θέατρο και τον κινηματογράφο. Το 1968 βραβεύτηκε στο Φεστιβάλ Ελληνικού Κινηματογράφου Θεσσαλονίκης για την ταινία Ραντεβού με μια άγνωστη. Για αρκετά χρόνια πριν από το θάνατο της είχε αποσυρθεί από τα καλλιτεχνικά δρώμενα, κάνοντας μόνο επιλεκτικές εμφανίσεις. Η τελευταία της εμφάνιση έγινε στην τηλεοπτική σειρά Γοργόνες.

Προσωπική ζωή
Δεν παντρεύτηκε ποτέ, εντούτοις το 1973 απέκτησε μια κόρη με τον επιχειρηματία Γιώργο Τσαγκάρη, την Ίνκα. Τα τελευταία χρόνια μαζί με τον επί 29 χρόνια σύντροφο της ζωής της, βετεράνο ποδοσφαιριστή του Ολυμπιακού Τάσο Μητρόπουλο, κατοικούσαν στην Εύβοια και δήλωνε ότι ήταν αγρότισσα και ασχολούταν με την παραγωγή κρασιού.

Έπασχε από καρκίνο του πνεύμονα. Απεβίωσε στις 4 Μαρτίου 2008 και η κηδεία της έγινε το μεσημέρι της επομένης στο Νεκροταφείο της Νέας Φιλαδέλφειας στον Απομάχωνα.

Κινηματογράφος
ΈτοςΤίτλοςΡόλοςΣκηνοθεσία1964Κάτι να καίειΤζένη ΠετρίδηΓιάννης Δαλιανίδης1965Καταραμένο αίμαSieglinde von ArnstattΡολφ Θίλε1966Έρωτας στην καυτή άμμοΚατερίναΣτέλιος ΖωγραφάκηςΟ φόβοςΆννα ΚανάληΚώστας ΜανουσάκηςΝτάμα σπαθίΈλεναΓιώργος Σκαλενάκης1967Ο 13οςΜαρίαΝτίμης Δαδήρας1968Επιχείρησις ΑπόλλωνΈλεναΓιώργος ΣκαλενάκηςΚατάσκοποι στο ΣαρωνικόΤόνυΓκρεγκ ΤάλλαςΡαντεβού με μια άγνωστηΧριστίναΒασίλης Γεωργιάδης1969Ξύπνα ΒασίληΝτίνα ΒασιλάκηΓιάννης ΔαλιανίδηςΤο λεβεντόπαιδοΚατερίνα ΑθανασίουΝτίνος Δημόπουλος1971ΠρόκλησιςΕιρήνηΌμηρος ΕυστρατιάδηςΕθελοντής στον έρωταΜίρκαΚώστας ΚαραγιάννηςΕκείνο το καλοκαίριΈλεναΒασίλης ΓεωργιάδηςΗ κόζα νόστρα στην ΑθήναΖακλίν ΜορίςΜάσιμο Καστελάνι, Αρμάντο Μοράντι1972Αναζήτησις...Έλενα ΧρυσούΕρρίκος ΑνδρέουΑντάρτες των πόλεωνΆννα ΠαπαδήμαΝτίμης Δαδήρας1973Ζήτημα ζωής και θανάτουΌλγα Πλατή-ΜαράΒαγγέλης ΣερντάρηςΟ αισιόδοξοςΜαίρη ΣαράντηΚώστας Καραγιάννης1980Ο ποδόγυροςδημοσιογράφοςΓιώργος Λαζαρίδης1981Της πολιτσμάνας το κάγκελοΈλεναΚώστας ΚαραγιάννηςΈνας κοντός θα μας σώσει!ΦλώραΕίσαι στην ΕΟΚ... μάθε για την ΕΟΚπλασιέ βιβλίωνΝτίμης Δαδήρας1982Παγίδα στην Ελλάδαυπαρχηγός σώματοςΑνδρέας ΚατσιμητσούλιαςΑπίθανοι, αλλιώτικοι και ωραίοιΑννίταΚώστας Μπακοδήμος1986Οι ΠόντιοιΑσπασίαΌμηρος Ευστρατιάδης1987ΑπουσίεςμητέραΓιώργος Κατακουζηνός1998ΠαταγονίαΗλίας ΓιαννακάκηςBlack Out p.s. Red Outμητέρα ΧρήστουΜενέλαος Καραμαγγιώλης2002Στη σκιά του Λέμι ΚόσιονΑντιγόνηΝίκος Ζερβός

Τηλεόραση
ΈτοςΤίτλοςΚανάλι1977Θωμάς επί ΚολωνώΕΡΤ1978Φάκελλος 381982Οι αξιόπιστοιΥΕΝΕΔ1983Το δίχτυΕΡΤ21989Οι αντίζηλεςΕΤ21992-1993Το γαλάζιο διαμάντιΑΝΤ11998-1999Άγγιγμα ψυχής2007-2008ΓοργόνεςMEGA

Παραπομπές

Εξωτερικοί σύνδεσμοι
Φιλμογραφία της ηθοποιού
Ιστοσελίδα στο IMDb
Έλενα Ναθαναήλ (φιλμογραφία) στο Filmy: Cine DataBase

Κατηγορία:Ελληνίδες ηθοποιοί κινηματογράφου